**Predkladacia správa**

 Materiál „Správa o plnení úloh zahraničnej politiky Slovenskej republiky v roku 2012“ (ďalej len „správa“) poskytuje ucelený prehľad a hodnotenie pôsobenia SR v širokom kontexte medzinárodných vzťahov a zahraničnopolitických priorít Slovenska v roku 2012. Materiál hodnotí plnenie hlavných cieľov a úloh z oblasti zahraničnej politiky vlády SR, vychádzajúcich z jej programového vyhlásenia a zamerania zahraničnej politiky na rok 2012.

Správa sústreďuje pozornosť na ťažiskové body pôsobenia zahraničnej politiky SR v roku 2012, na ktorej výkone sa podieľali aj ďalšie rezorty v koordinácii Ministerstva zahraničných vecí a európskych záležitostí SR.